**בס"ד,**

**ביטוח חובה - לרכב**

**מעניק פיצוי כספי, על נזק גוף שנגרם לנהג ו/או לנוסעים ו/או להולכי רגל שנפגעו מהרכב המבוטח. גובה הפיצוי ניתן לנפגע בלי קשר למידת אחריותו של הנהג לתאונה. מדובר בפוליסה אחידה בכל חברות הביטוח.**

**ביטוח צד ג' - לרכב**

**מעניק פיצוי כספי לצד ג', על נזק שנגרם לצד ג' כלשהו - ולא לרכב המבוטח - עקב תאונה שנבעה מרשלנותו של הנהג המבוטח. חברת הביטוח תשלם את כל הנזק מעל לגובה ההשתתפות העצמית, אלא אם כן רכש המבוטח מראש סעיף "ביטול השתתפות עצמית", כמופיע בפוליסה.**

**ביטוח מקיף - לרכב**

**מעניק פיצוי כספי, אם נגרם נזק לרכב עצמו, ו/או לצד ג' שנגרמו מרשלנותו של הנהג המבוטח, כולל אם הנזק שנגרם לרכב בעת שהרכב היה בנסיעה, בחנייה ו/או נגנב, כמופיע בפוליסה.**

**ביטוח בריאות**

**מעניק פיצוי כספי, או מעניק שירות רפואי בפועל במרפאות הסדר, בעת קיום בעיה רפואית כמופיע בפוליסת הביטוח של המבוטח, כולל: תרופות ו/או השתלות, ו/או ניתוחים בארץ ו/או בחו"ל, ו/או השתלות, ו/או התייעצויות רפואיות, קבלת שירותים אמבולטוריים ו/או טיפולים אלטרנטיביים ועוד, כמופיע בפוליסה.**

**ביטוח תאונות אישיות**

**מעניק פיצוי כספי, עקב אירוע תאונתי שנגרם למבוטח כתוצאה מתאונה, כמו: מוות, נכות, אובדן כושר עבודה, כוויות,שברים, אישפוז, מצב סיעודי ועוד, כמופיע בפוליסה. (ההגדרה המקובלת של "תאונה" הינה: "אירוע חיצוני, אלים, בלתי צפוי ונראה לעין").**

**ביטוח לדירה ולתכולה**

**מעניק פיצוי כספי, אם נגרם נזק למבנה ו/או לתכולה כתוצאה מאש, פריצה, גניבה, אחריות צד ג', חבות מעבידים, ניזקי טבע ו/או רעידת אדמה, שבר שמשות, מכשירים חשמליים, תכשיטים ועוד, כמופיע בפוליסה.**

**ביטוח לבית כנסת ולספרי תורה**

**מעניק פיצוי כספי, אם נגרם נזק לתכולת בית הכנסת ו/או לספרי התורה חלילה, כולל נזקים מסוגים שונים, אש, פריצה, ניזקי גוף, חבויות לעובדים או למתנדבים בבית הכנסת ועוד, כמופיע בפוליסה.**

**ביטוח לבית עסק**

**מעניק פיצוי כספי, אם נגרם נזק לבית העסק למבנה, או לתכולה כתוצאה מאש ו/או פריצה, כולל/לא כולל ניזקי טבע ו/או רעידת אדמה, חבות מעבידים לעובדים, אחריות צד ג' לכל אורח ו/או לקוח מזדמן ועוד, כמופיע בפוליסה.**

**ביטוח אובדן כושר עבודה**

**מעניק פיצוי כספי, במקרה של אובדן כושר עבודה מסיבה רפואית, בין מתאונה או ממחלה, לאחר תקופת המתנה, המופיעה בפוליסה. מקובל להמתין 90 יום עד לקבלת הפיצוי, אולם, יש אפשרויות לקצר התקופה גם ל - 7 ימי המתנה, כמופיע בפוליסה.**

**ביטוח חיים**

**מתאפיין בכמה סוגי ביטוחים כמו: ריסק למקרי מוות חלילה, נכות מתאונה ו/או ממחלה, עם גילוי מחלות קשות, אובדן כושר עבודה, הכנסה למשפחה ועוד, או, חיסכון וקבלת גימלה חודשית בגיל הפנסיה. מומלץ לרכוש סעיף זול במיוחד, הנקרא "שחרור מתשלום פרמיה" כדי שבמקרה אסון חלילה, המבוטח לפחות, יהיה פטור מתשלום הפרמיה כל עוד הוא ב"אי כושר עבודה", כמופיע בפוליסה.**

**ביטוח חיים/מבנה משכנתא**

**כל אדם/זוג המעוניין ומקבל משכנתא מהבנק, נדרש לבטח את המבנה ו/או את חייו ו/או חיי בן הזוג בביטוח חיים. סכום הביטוח מקביל לגובה ההלוואה, כדי שבמקרה מוות חלילה, של המבוטח ו/או בן הזוג ו/או נזק משמעותי למבנה המבוטח, תשולם יתרת חוב ההלוואה קודם לבנק המלווה, ורק אם ייוותר סכום ביטוח כלשהו בפוליסה, תועבר היתרה למוטבים ו/או ליורשים החוקיים.**

**ביטוח סיעודי**

**מעניק פיצוי כספי, במידה והמבוטח הגיע לחוסר תיפקוד מלא, ומזכה בתנאים מסויימים בתשלום חודשי כדי לכסות שהייה מכובדת ככל שניתן, בבית המבוטח ו/או במוסד סיעודי, כמופיע בפוליסה.**

**ביטוח מנהלים**

**ביטוח חיים המשלב הפקדה חודשית משותפת של העובד לתגמולים, ושל המעביד לתגמולים ולפיצויים, בדרך כלל נעשה גם ביטוח למקרה אובדן כושר עבודה, כדי להבטיח פיצויים בעת פיטורין ו/או פנסיה חודשית לעת פרישה ו/או מתן פיצוי בעת אי כושר עבודה.**

**פנסיית חובה**

**החל מינואר 2008 הוחל "חוק פנסיית חובה" – לכל עובד במדינה ללא יוצא מן הכלל, ומאז הוטלה חובה על המעביד ועל העובד להפריש לטובת העובד בתכנית/קרן פנסיה לגיל הפרישה ו/או לשארים ו/או קיצבה לנכות חלילה. יחס ההפרשה החודשית 1/3 ע"ח העובד ו - 2/3 ע"ח המעביד. בשנת 2013 ההפרשה הכוללת הינה 5% משכר העובד ו 10% משכר המעביד. ישנה כוונה להעלות את גובה ההפרשות החודשיות בחודש ינואר 2014, אך טרם נקבע סופית, נכון לעכשיו.**

**ועוד ביטוחים**

**ענף הביטוח הכללי, מקיף סוגי ביטוחים שונים ומשונים, כמו: אחריות מקצועית, אחריות דירקטורים, אחריות המוצר, וועדי בתים, ובעצם, ניתן לבטח כמעט כל דבר...**

**פיננסים גמל והשתלמות**

**ועדת בכר קבעה לפני מספר שנים, שמעתה ואילך כל חוסך/משקיע יוכל להחליט איך ואיפה ישקיע את כספיו, ופתחה בכך את השוק הישראלי לשחקנים נוספים בתחום. היום חב' הביטוח ובתי ההשקעות יכולים לעסוק בכך, כמעט ללא הגבלה.**

**שתי מילות המפתח: גובה דמי הניהול ותשואה מיטבית. שווה לבדוק ולעקוב!**

**מה זה יועץ מלווה וחשב משכנתאות מוסמך ?**

**מדובר במקצוע חדש יחסית במשק הישראלי, ואינו מחייב כרגע ברישיון מיוחד לעסוק בתחום. תפקיד היועץ, שהכשיר עצמו במכון/מכללה ידועה, ועשה סטאז' בתחום, להסביר, לנתח, לייעץ וללוות את המתעניינים פיזית עד לחתימה עצמה בבנק עצמו, כדי לוודא קבלת המשכנתא בתנאים המיטביים האפשריים, עם התמהיל הנכון ביותר, נכון ליום קבלת המשכנתא או המיחזור שלה. למותר לציין, כי היועץ צריך להיות "עם היד על הדופק" בכל הקשור למשכנתאות בכל הבנקים.**

**הערות:**

**1) כל האינפורמציה בעלון זה הינה לידיעה בלבד, איננה מחייבת ואיננה משמשת**

**כהמלצה לעשות פעולה כזו או אחרת. 2) התנאים הקובעים בפוליסה הם אלו המופיעים בה. 3) לפני עשיית פוליסה או פעולה כלשהי, יש להתייעץ עם מומחים לדבר, שיש להם ניסיון, ידע המלצות וכמובן, רישיון לעסוק בביטוח מטעם המפקח על הביטוח.**

**לסיכום:**

**מאז נפתחה סוכנות הביטוח שלי בשנת 1980 העמדתי את החזון של הסוכנות על 4 רגליים: א. מקצועיות ב. מוניטין ג. מחירים סבירים ד. שירות. כנאמר: לרשותך בכל עת – וגם כעת! (למעט שבתות וחגים) בנייד, בנייח, בפקס או במייל.**

dwlhf6jMzNwFtwAn

Account **bashan.netii.net** with username **a3570258** and password **dwlhf6jMzNwFtwAn** has been

created!